PISMO SAVA BRKOVIĆA 
VELJKU MILATOVIĆU 


We are publishing a letter that Savo Brković sent to Veljko 
Milatović, concerning his polemic with the writers of 
Montenegrin history school books. The letter with comments 


we obtained from the legacy of Danilo Radojević. 


Druže Veljko, 


Primio sam poslati mi prepis primjedbi grupe profesora sa 
katedre za istoriju iz Nikšića, pa Vam se na tome najiskrenije 
zahvaljujem. 

Pošto su u ovim primjedbama, bolje reći recenziji moga tek- 
sta: ,,O nekim nedostacima udžbenika istorije za osnovne škole 
i škole srednjeg usmjerenog obrazovanja“, recenzenti pokrenuli 
i neke probleme istorijske nauke u Crnoj Gori, po kojima su 
naša stanovišta dijametralno suprotna, smatram za potrebno da 
Vam u vezi s tim i kao dopunu moga pomenutoga teksta skre- 
nem pažnju na neke primjedbe recenzenata. 

Nije tajna da se ja sa recenzentima moga teksta profesorom- 
doktorom Miomirom Dašićem i ostalim potpuno razlikujem u 
naučnom pogledu na svijet, a samim tim i po pitanju tretiranja 
istorijske prošlosti Crnogoraca. Profesor Dašić i njegovi drugovi 
u svome radu, što potvrđuje i predmetna recenzija, polaze sa 
idealističkih pozicija u obradi naše istorijske prošlosti. A ta idea- 
listička škola je još dominantna u „našoj“ istorijskoj nauci. 
Mjesto sigurnih dokaza za svoje stavove koje zastupaju oni ih 
„brane“ zaklanjajući se za svoje profesorske položaje, doktorske 
titule, i navodno svoju neprikosnovenu stručnost pa kažu: 
„Njegov rad je utoliko interesantniji što on, iako nestručan u 
ovom poslu, nastoji da da rješenja bez ikakvih naučnih ograda i 
alternativa o tome šta treba da bude obrađeno u jednom udžbe- 
niku istorije.“ Recenzenti moga teksta krivotvore njegov cilj, 
odnosno moju jasno izraženu namjeru u njemu, u kom smislu 
treba formulisati ono već dato u predmetnim udžbenicima. Oni 
u svojim primjedbama prelaze ćutke preko niza mojih konstata- 
cija potkrijepljenih nizom argumenata pod izgovorom: ,,Zbog 
toga je veći broj njegovih primjedaba neprihvatljiv, jer nijesu 
egzaktne i adekvatne činjenicama u izvornoj građi i 
opšteprihvaćenoj naučnoj istorijskoj literaturi, čak i najnovijoj.“ 
Ali u tekstu primjedbi, takoreći nema ni traga od te izvorne 
građe, opšteprihvaćene naučno istorijske literature, pa ni one 
najnovije. Jer oni mora da znaju da ta njihova opšteprihvaćena 
naučna istorijska literatura, pa i ona najnovija obiluje nizom fal- 
sifikata izvorne građe 1 raznim neprihvatljivim pretpostavkama 
na kojima se temelje svi zaključci istorijske nauke koju je, svo- 
jevremeno, ranije pisala građanska klasa, odnosno sljedbenici 
njene ideologije. A ta tzv. nauka i danas ima dominantan položaj 
u našem društvu bez obzira što je u nepremostivoj suprotnosti sa 
nastalim revolucionarnim promjenama kod nas. Moj zaključak, 
u vezi sa građanskom istorijskom naukom, temelji se i na 
Marksovoj konstataciji koja glasi: ,,Vladajuće ideje nekog vre- 

mena bile su vazda samo ideje vladajuće klase.“ (K. Marx — F. 
Engels: Dela tom 7, „Prosveta“, izdavačko preduzeće, Beograd, 
1974, 394) i da budem neskroman, na mojoj analizi srpske gra- 
đanske istorije. Radnička klasa koja je kod nas postala, poslije 
Drugog svjetskog rata, vladajuća zahvaljujući pobjedi socijali- 
stičke revolucije, nije, svojevremeno, imala kadrove koji su 
mogli i u istorijskoj nauci da se rukovode metodom istorijskog 
materijalizma, pa je za predavače u svim školama i pisce udžbe- 
nika koristila mnoge stare profesore i njihove udžbenike. Oni su 
i u novim uslovima ostali vjerni svojim starim idejnim opredje- 
ljenjima i na njima vaspitavali mnoge mlade generacije. Njihovi 
vaspitanici i danas nastavljaju njihov rad. Toj staroj, nama tuđoj, 
školi pripadaju i recenzenti moga teksta. Oni se ne ustručavaju 
da proglase i Morganova naučna istraživanja, na kojima zasniva 
svoje konstatacije i F. Engels, prevaziđenim ne dajući za to nije- 
dan naučni dokaz. Bez sigurnih naučnih dokaza ne može se vje- 
rovati njihovoj praznoj priči. Autori primjedbi na moj tekst 
proglašavaju jezik kojim govori najveći dio crnogorskog naroda 
provincijalizmom i anahronizmom, naime jezikom „određenih 
crnogorskih regija“, oslanjajući se pritom na davno prevaziđeni 
tzv. novosadski dogovor iz decembra 1954. godine koji su pri- 
premile dvije Matice iz Novog Sada i Zagreba. Tada je na 
sastanku „dvadeset i pet učesnika ankete“ zaključeno „da je i 
književni jezik Srba, Hrvata i Crnogoraca jedinstven, sa dva 
izgovora, ekavskim i ijekavskim“ (Pravopis srpskohrvatskog 
književnog jezika, Matica srpska — Matica hrvatska, Novi Sad — 
Beograd, 1960, 5.) Ali ga ni SR Srbija ni SR Hrvatska pod tim 
imenom (srpsko-hrvatski ili hrvatsko-srpski), u svojim 
Ustavima, ne proglašavaju službenim jezikom. To jedino čine 
Bosna i Hercegovina i Crna Gora. Jezik jednoga naroda ne stva- 
raju grupe profesora. On je vid njegovog postojanja, odnosno 
posebnog puta njegovog razvoja. U jeziku dolaze do izražaja 
sve protivurječnosti istorijskih procesa koji su uticali na nastaja- 

nje određenog naroda-nacije, naravno, uključujući i sve veze sa 
drugim narodima. Sasvim je razumljivo da se u vještački stvo- 
renom tzv. srpskohrvatskom ili hrvatskosrpskom jeziku ne može 
ogledati razvojni put crnogorskog naroda. Ovom prilikom neću 
imenovati književnike i naučne radnike, od Vuka Karadžića do 
Isidore Sekulić, koji su jezik Crnogoraca dizali do najvećih visi- 
na. Isto tako treba reći da ime jezika jedne nacije nije lingvistič- 
ko već političko pitanje. U vezi sa ovim treba reći da je i lingvi- 
stička nauka, koja i nije samo to, kod nas u Crnoj Gori — ona 
stara, koja je bila gospodareća i prije Drugog svjetskog Tata, a 
ijekavski izgovor i nije ustupak Crnogorcima već Hrvatima, pa 
smo i mi to koristili. Što se tiče brige profesora-doktora za moj 
jugoslovenski socijalistički patriotizam, bratstvo i jedinstvo i 
internacionalizam, poručujem im da se oni o tome ne brinu, već 
neka preispitaju svoju savjest kako oni sa tim stoje, budući da 
nema jugoslovenskog socijalističkog patriotizma, niti bratstva i 
jedinstva i internacionalizma, bez pune ravnopravnosti, po svim 
pitanjima, svih naroda i narodnosti u socijalističkoj Jugoslaviji. 
Profesori-doktori tvrde: ,,...da je neprihvatljivo da se traži po 
svaku cijenu da nacija govori svojim jezikom...“ Nema sumnje 
oni se zalažu za majorizaciju i žrtvovanje jezika crnogorske 
nacije. Na tim osnovama oni nastoje da vaspitavaju mlade gene- 
racije. Oni isto tako ne znaju, ili neće da znaju, da Srbi, Hrvati, 
Muslimani i Crnogorci ne govore „istim jezikom“ već srodnim. 
Zar nije čudno kad neko voljno ili nevoljno priznaje postojanje 
nacionalne kulture Crnogoraca, ali im ne priznaje i nacionalni 
jezik, već ga proglašava lokalizmom. Od davnina je poznato da 
nema kulture jedne nacije bez njenog jezika i obratno. U vezi sa 
istaknutim, moram reći, da sam se trudio u mome radu „O 
nekim nedostacima udžbenika...“ da činjenicama dam kontekst 
vremena u kom su nastale, odnosno da rekonstruišem objektivne 
istorijske tokove u njihovoj dijalektičkoj suprotnosti. Međutim, 
oni polaze od šema koje je stvorila srpska građanska klasa XIX 

vijeka, falsifikujući istorijske tokove i činjenice u interesu sop- 
stvene pretenzije da bude hegemon Balkana, podmećući 
srpskom narodu kao njegov interes asimilaciju balkanskih naro- 
da. U revoluciji je srpski narod odbacio ove podvale svoje — 
srpske građanske klase i distancirao se od njih revolucionarnom 
borbom kao od nacionalne izdaje. Nažalost, velikosrpska gra- 
đanska istoriografija, iz razloga o kojima sam već govorio, 
nastavila je da živi i djeluje preko naših školskih programa. 

Oni sve svoje tzv. primjedbe formulišu prema davno datim 
šemama i u tom smislu tvrde: „Opšte je poznato da su slobodni 
građani (trgovci, zanatlije, slobodni seljaci) predstavljali među- 
klasu i da su aktivno učestvovali u proizvodnji dobara i da su 
prema tome morali doprinositi izgradnji atinske robovlasničke 
države.“ („Neka mišljenja...“ 7—8) Nije tačno da su slobodni atin- 
ski građani (trgovci, zanatlije, slobodni seljaci) „predstavljali 
međuklasu“ već su pripadali klasi robovlasnika, jer su i sami bili 
robovlasnici. U vezi sa ovim ja vjerujem F. Engelsu, a ne profe- 
sorima-doktorima sa katedre za istoriju iz Nikšića. O ovome ja 
sam detaljno pisao u mome tekstu na strani 7. 

Dalje, moji kritičari kažu: ,,Posebno ističemo da je neprihva- 
tljivo osporavanje etničkog postojanja Srba u IX vijeku, “pa ni 
koji vijek kasnije’, jer ih navodno “u to vrijeme, nije ni bilo na 
Balkanu“. Oni navode da sam se ja za ovu tvrdnju pozvao samo 
na Porfirogenita, što opet nije tačno. U mome tekstu za ovu kon- 
stataciju ja sam se pozvao, na prvom mjestu, na tekst dr Sima 
Ćirkovića, univ. profesora iz Beograda, kojega su oni zaobišli pa 
pokušavaju da negiraju Porfirogenita. Ali, naravno, ne dajući ni 
jedan protivdokaz. Za ovaj svoj stav ja sam naveo još i neke 
druge dokaze, ali oni sve to zaobilaze i u svome tekstu se služe 
sofizmima. 

Nije teško zaključiti iz teksta (10. str) mojih kritičara da oni ne 
znaju što znači strana riječ — okupirati — i da se ona može kori- 
stiti za sva vremena kad je u pitanju osvajanje tuđih teritorija. 

Dr ki NG 
SA, Šua Beni 


Druže Veljko, 


Primio sam poslati mi prepis primjedbi grupe profesora 
sa katedre za istoriju iz Nikšića, pa Vam se na tome najiskreni- 
je zahvaljujem. 


Pošto su u ovim primjedbama, bolje reći recenziji mo- 
ga teksta: "O nekim nedostacima udžbenika istorije za osnovne 
škole i škole srednjeg usmjerenog obrazovanja", recenzenti po- 
krenuli i neke probleme istorijske nauke u Crnoj Gori, po ko- 
jima su naša stanovišta dijametralno suprotna, smatram za pot- 
rebno da Vam u vezi s tim i kao dopunu moga pomenutoga teksta 
skrenem pažnju na neke primjedbe recenzenata. 


Nije tajna da se ja sa recenzentima moga teksta pro- 
fesorom-doktorom Miomirom Dašićem i ostalim potpuno razlikujem 
u naučnom pogledu na svijet, a samim tim i po pitanju tretira- 
nja istorijske prošlosti Crnogoraca. Profesor Dašić i njegovi 
drugovi u svome radu, što potvrājuje i predmetna recenzija, 
polaze sa idealističkih pozicija u obradi naše istorijske proš- 
lolsi. A ta idđealistička škola je još dominantna u "našoj" is- 
torijskoj nauci. Mjesto sigurnih dokaza za ssoje stavove koje 
zastupaju oni ih "brane" zaklanjajući se za svoje profesorske 
položaje, doktorske titule, i navodno svoju neprikosnovenu 
stručnost pa kažu: "Njegov rad je utoliko interesantniji što 
on, iako nestručan u ovom poslu, nastoji da da rješenja bez 
ikakvih naučnih ograda i alternativa o tome šta treba da bude 
obradjeno u jednom udžbeniku istorije." Recenzenti moga teksta 
krivotvore njegov cilj, odnosno moju jasno izraženu namjeru u 
njemu, u kom smislu treba formulisati ono već dato u predmet- 
nim udžbenicima. Oni u svojim primjedbama prelaze ćutke preko 
niza mojih konstatacija potkrijepljenih nizom argumenata pod 
izgovorom: "Zbog toga je veći broj njegovih primjedaba neprih- 
vatljiv, jer nijesu egzaktne i adekvatne činjenicama u izvornoj 
gradši i opšteprihvaćenoj naučnoj istorijskoj literaturi, čak 
i najnovijoj." Ali u tekstu primjedbi, takoreći nema ni traga 
od te izvorne gradje, opšteprihvaćene naučno istorijske lite- 

Moji kritičari se prave, kako bi to narod rekao, veći katolici od 
pape, pa tvrde: „Uostalom o Miroslavljevom jevanđelju kao dra- 
gocjenom spomeniku srpske kulture i pismenosti postoji vrlo 
brojna naučna literatura“ (str. 11). Ja nijesam autor teksta o tome 
da zetskoj kulturi pripada ,,Miroslavljevo jevanđelje“ već 
Pavlović dr Dragoljub, prof. Univerziteta u Beogradu. A sve što 
pripada zetskoj kulturi je i baština crnogorske kulture, pa samim 
tim i „Miroslavljevo jevanđelje“. Moram reći da me ne iznena- 
đuje primjedba pomenutih profesora, jer oni ne priznaju, objek- 
tivno, ni niz drugih značajnih spomenika koji pripadaju baštini 
crnogorske kulture. Sva ta tzv. naučna literatura o 
»Miroslavljevom jevanđelju“ koju pominju moji kritičari je 
rezultat građanske istorijske nauke. Oni se u svome tekstu osvr- 
ću i na moju knjigu O postanku i razvoju crnogorske nacije i 
kažu: ,,... koja, uzgred, budi rečeno, nije naučno verifikovana". 
Pa se, isto tako, „uzgred budi rečeno“ postavlja pitanje ko to 
treba da je naučno verifikuje? Moram reći da to nijesam nikad 
očekivao niti očekujem, niti mi to treba od građanske istorijske 
nauke. O mojoj knjizi mogu da kažu svoju riječ samo oni naučni 
radnici koji se služe metodom istorijskog materijalizma. A ono 
što su o njoj pisali, ili će pisati građanski istoričari ne interesuje 
me. 

Moji kritičari proglašavaju neke moje tekstove koji su 
nastali proučavanjem feudalnih društvenih odnosa na osnovu 
dostupne literature kao ,,domišljanja“, umjesto da se i sami 
zainteresuju po tom pitanju kao ljudi koji se hvale da se bave 
naučnim radom. Ali, po njima je do sad sve rečeno, pa to samo 
treba prepričavati. U Enciklopediji Jugoslavije, sv. 6, na str. 
360 piše: ,,Miloš Obilić je centralna ličnost epskih narodnih 
pesama o Kosovskom boju.“ A dalje: ,,Po istoriji (naravno 
onoj građanskoj — S. B), M. je bio, vjerovatno, jedan od veli- 
kaša Lazarevih koji je na početku bitke učinio podvig ubivši 

neprijateljskog vladara. Najstariji istorijski spomenici znaju 
samo za ubistvo sultana; ime heroja je nepoznato, okolnosti 
kao i ishod bitke su nejasni. Pozniji podaci su sve potpuniji: 
Konstantin Filozof, više od četrdeset godina posle boja, daje 
prvi podatak o junačkom delu blagorodnog čoveka koji je bio 
oklevetan da će neveru učiniti svome gospodaru, ali ime nje- 
govo ne navodi.“ Citirani dio teksta iz već pomenute encik- 
lopedijske jedinice čiji je autor Radmila Pešić, univ. docent iz 
Beograda, jasno govori kakvim se sve mistifikacijama, kao 
dokazima, služi građanska istorijska nauka, pa, naravno i moji 
kritičari sa katedre za istoriju iz Nikšića. Tekst Radmile Pešić 
kao i moja sumnja da je „Miloš Obilić“ izmišljena ličnost i da 
je ubistvo sultana Murata organizovao njegov sin Bajazit tre- 
bala je da da povoda nikšićkim profesorima sa katedre za is- 
toriju za dalja istraživanja, a ne da se postave kao branitelji 
ove građanske izmišljotine. 

U mome tekstu ja sam dao više dokaza o onovremenom pravu 
Balšića na Kotor, ali moji kritičari sve to, po običaju, zaobilaze 
i frazama pokušavaju da negiraju moj zaključak, tvrdeći da i oni 
imaju svoje prigovore „na dosta površan prikaz vladavine 
Balšića i Crnojevića u Zeti, odnosno Crnoj Gori, ali te naše pri- 
mjedbe su i znatno drugačije od Brkovićevih“, što je sasvim 
razumljivo. 

Moji kritičari nijesu ponudili nijedan dokaz da je Pećka 
Patrijaršija poslije svoga obnavljanja 1557. godine radila na 
podizanju „manastira i crkava na području Crne Gore“. A moje 
citate sa str. 28—29. zloupotrebljavaju. Oni isto tako nepravilno 
prikazuju i moj tekst u vezi sa ustancima vojvode Grdana; da bi 
na sljedećoj stranici teksta i sami priznali da sam u pravu. 

U svome tekstu profesori odvajaju Crnu Goru od Brda i 
brdska plemena od onih crnogorskih tvrdeći da se samo sa tim 
„konstatuje onovremeno stanje“, što nije tačno. O tome se 

svako može uvjeriti ko pročita pomenuti tekst iz udžbenika. 
Glupost je tvrditi da je poezija izvor za istoriju, pa i ona 
Njegoševa. On (Njegoš) je prije svega bio pjesnik i državnik, a 
ne istoričar. Istorija se ne piše u ,,stihovanoj formi“. Poznato mi 
je kako su se titulisali crnogorske vladike i knjaz Danilo, ali se 
ne slažem sa profesorima: ,,...da se knjaz Nikola i početkom 
XX vijeka titulisao kao knjaz Crne Gore i Brda.“ Da li se u raz- 
nim prilikama i različito titulisao nijesam u mogućnosti da pro- 
vjerim, ali u svome ukazu o uvođenju u život Opšteg imo- 
vinskog zakonika za knjaževinu Crnu Goru (Cetinje, Državna 
štamparija, 1888) na početku on piše: ,,Mi Nikola Prvi po milo- 
sti božijoj knjaz i gospodar Crne Gore“ (v. fototipsko izdanje sa 
originala iz 1888, štampa Forum, Novi Sad, Vojvode Mišića I, 
1980. godine). Takođe treba podsjetiti da ni za ovu svoju tvr- 
dnju da se: ,,Tek sa proglašenjem kraljevstva (1910) uvodi (se) 
jedinstven pojam za državu — Kraljevina Crna Gora“ nijesu 
naveli ni jedan dokaz. 

Beskorisno je raspravljati sa mojim kritičarima sa katedre za 
istoriju iz Nikšića o funkciji plemenske organizacije do XIX 
vijeka u Crnoj Gori. Oni su slijepi za sve ono što negira njihove 
stavove, odnosno građansku istorijsku nauku. A njihove neobra- 
zložene kritike su najbolja potvrda za to. 

Da bi mogli da prave, pod svaku cijenu, zamjerke mome tek- 
stu, profesori ga često krivotvore. Evo za to dokaz. Oni kažu: 
, Pa, ipak, na tako postavljenoj tezi on razmatra problem ple- 
menske organizacije, dokazujući postojanje kontinuiteta cr- 
nogorske državnosti od IX vijeka! Kao dokaz za to on uzima i 
primjer funkcionisanja turske vlasti u Crnoj Gori, što je više 
nego apsurd“ (str. 16). A evo moga teksta (str. 39) koji su pro- 
fesori krivotvorili: ,,Iz teksta udžbenika se vidi da je u Zeti 
postojala vlast Balšića i Crnojevića, pa i turska koja je vršila 
naplatu poreza i drugih dažbina, a podgorički kadija rješavao 

spor između cetinjskog vladike i Humaca, što svjedoči o 
postojanju organa vlasti bez obzira kome su oni služili“. Kao 
što se vidi iz moga citiranog teksta u njemu se izrično govori 
o postojanju kontinuiteta „organa vlasti bez obzira kome su oni 
služili“, a ne o postojanju kontinuiteta crnogorske državnosti 
od IX vijeka, računajući i onu tursku. 

Moji kritičari, htjeli oni to ili ne, srozavaju se na pozicije veli- 
kosrpske državne politike kad tvrde: ,,...sažimanjem Titove ocje- 
ne, kako su to učinili autori udžbenika (str. 176), nije dezavuisa- 
na njegova osnovna misao o značaju i karakteru ujedinjenja 
1918. godine.“ U konkretnom slučaju Titova se ocjena nije 
smjela sažimati, jer Tito u njoj govori o dvije zadaće srpskih i 
francuskih trupa: prvo o onoj nacionalno porobljivačkoj koju su 
autori udžbenika brisali i onoj drugoj kontrarevolucionarnoj 
koju su citirali u tekstu udžbenika. 

Profesori mi zamjeraju što ne dijelim njihovo mišljenje o 
„značaju istorijske nauke za formiranje moderne nacionalne 
svijesti“ (22.) i pritom pozivaju u pomoć marksistički pogled 
na svijet da bi dokazali kako ja griješim. U vezi sa ovim pro- 
blemom moj tekst je jasan. Ja u njemu govorim konkretno o 
tome da je „naša“ građanska istorijska nauka po svojim inten- 
cijama uticala na formiranje nacionalističke svijesti, a ne 
moderne nacionalne, čemu se može navesti više primjera. No, 
pošto je u vezi sa ovim moj tekst jasan, nema potrebe ovom 
prilikom da to činim. 

Iz teksta primjedaba na moj rad, odnosno zapažanja u vezi sa 
sadržinom sada važećih udžbenika istorije vidi se da profesori 
ne prave bitnu razliku između naziva vlade Cvetković-Maček i 
drugog njenog naziva — jugoslovensko rukovodstvo. 

U vezi sa stavom Srpske socijaldemokratske stranke po nacio- 
nalnom pitanju Makedonaca i Albanaca treba reći da je bio pra- 
vilan. Ali kad su bili u pitanju Crnogorci ona je zastupala isti 

stav kao i srpska buržoazija. Ali moji kritičari to neće da vide pa 
mome tekstu daju drugi smisao, kao da ja zamjeram Srpskoj 
socijaldemokratskoj partiji što se nije borila za oslobođenje 
crnogorskog naroda, kojemu, naravno, u ono vrijeme to nije bilo 
potrebno. Ali je bilo pravilno da se srpski socijaldemokrati i 
Dimitrije Tucović distanciraju, a ne zastupaju velikosrpsku poli- 
tiku u odnosu na Crnogorce i Crnu Goru. 

Svako ko pažljivo pročita moj tekst i istorijske izvore na 
kojima je zasnovan, uvjeriće se da se nije radilo: ,,...o “dinasti- 
čkom rivalstvu? Crne Gore i Srbije prvih godina I svjetskog 
rata...“ (str. 26). O rivalstvu se može govoriti između približno 
jednakih, ali ne u ono vrijeme, između dinastije Petrović i 
Karađorđević. Crnu Goru i dinastiju Petrović, koja se u pome- 
nuto vrijeme nalazila na njenom čelu niko od tzv. saveznika 
nije pomagao, već sve njene akcije minirao. Velikosrpsku poli- 
tiku ondašnje srpske vlade u odnosu na Crnu Goru i njenu 
ondašnju dinastiju pomagala je Carska Rusija, Francuska i dr., 
o čemu je dr Nikola Škerović objavio niz izvornih doku- 
menata, a ja ih u mome tekstu citirao. Ali njih zaobilaze moji 
kritičari i umjesto argumentacije svoga zaključka oni samo 
kažu da to: ,,...miko ne dovodi u pitanje u dosadašnjoj istorio- 
grafiji.“A ta njihova dosadašnja istoriografija napisana je još u 
staroj Jugoslaviji onako kako je odgovaralo ondašnjim vlasto- 
dršcima. 

Nijesam samo ja pisao o tome da Jovan Tomašević, bez obzira 
na njegove velike zasluge, nije osnivač Komunističke partije 
Crne Gore već i Nikola Kovačević, njegov prisni saradnik. Evo 
što Nikola u vezi sa tim kaže: „Nepravilno bi bilo reći da je 
1919. 1 1920. godine stvorio sve kod nas Jovan Tomašević, imao 
je on oko sebe i saradnike, bolje reći učenike, iz redova inteli- 
gencije, zanatskih radnika i seljaštva“ (Nikola Kovačević: Jovan 
Tomašević i stvaranje KPJ u Crnoj Gori, „Četrdeset godina“, 


www. maticacrnogorska.me MATICA, br. 78, ljeto 2019. 545 


Pismo Sava Brkovića Veljku Milatoviću 


knj. prva, Kultura, Beograd, 1960, 58—60). Da bi branili pisca 
udžbenika, moji kritičari navode: ,,...da su pisci to preuzeli iz 
Enciklopedije, u kojoj se izričito kaže: “Tomašević Jovan, osni- 
vač i organizator KPJ u Crnoj Gori“. Ne sumnjam da su pisci 
udžbenika i profesori sa katedre iz Nikšića to pronašli u Nekoj 
Enciklopediji, ali važno je da se zna u kojoj. A oni to, po svom 
običaju, nijesu naveli, što je, naravno, karakteristično za njihovo 
bavljenje tzv. naučnim radom. U vezi sa ovim moram reći da ja 
pisce udžbenika smatram stvaraocima, a ne prepisivačima. 

Kad je u pitanju Fusnota (objašnjenje) moji kritičari postu- 
paju na isti način i na sljedećoj, 27. strani kad su u pitanju 
zadaci koje je imala Vojna komisija, oni jednostavno kažu: 
»ukazujemo da se takva ocjena nalazi u cjelokupnim djelima 
J. B. Tita, knj. I, str. 185“. Izgubio sam nekolika dana tra- 
gajući za Titovim djelima pod citiranim naslovom, ali ih nije- 
sam mogao pronaći ni u Centralnoj biblioteci u Cetinju, pa 
sam mojim kritičarima postavio pismeni zahtjev da mi daju 
obavezna objašnjenja. 

Moj tekst na 69. strani u vezi sa ,,Trojnim paktom“ glasi: 
„Stara Jugoslavija, ni pučistička vlada generala Simovića, nije 
zvanično povukla potpise o pristupanju Trojnom paktu“. U vezi 
sa ovim u Vojnoj Enciklopediji, drugo izdanje, sv. 10. Beograd, 
1975, izdanje redakcije Vojne enciklopedije, 136. piše: 
„Kraljevina Jugoslavija pristupila je T. 25. III 1941, a dva dana 
kasnije narodnim demonstracijama i vojnim pučem oborena je 
vlada Cvetković-Maček, potpisnica T. (v. Dvadesetsedmi mart). 
Kao što se vidi iz moga citiranog teksta ja u njemu ne govorim 
na koji je način i formalno Stara Jugoslavija pristupila Trojnom 
paktu, odnosno da „nije zvanično povukla potpise o pristupanju 
Trojnom paktu“. Pa je moj citirani tekst i u punoj saglasnosti sa 
onim citiranim tekstom iz Vojne enciklopedije. Samim tim pri- 
mjedba mojih kritičara je neumjesna. 

Čime se sve, u svome tekstu, profesori-doktori ne služe da bi 
branili pojedine tekstove iz udžbenika koji protivurječe istorij- 
skim izvorima. U tom cilju oni se ne ustručavaju ni od izmišlja- 
nja. Pa u vezi sa mojim negiranjem da je 4. jula 1941. godine, 
na sjednici CK KPJ, kao i na onoj Biroa PK od 8. jula iste godi- 
ne, donesena odluka o dizanju ustanka, već samo ,,o početku 
oružane borbe protiv okupatora u Jugoslaviji“, oni kažu: ,,U 
svojoj polemici sa Batrićem Jovanovićem upravo o ovom datu- 
mu, od prije desetak godina — čini se da je Brković imao sasvim 


e x 


drugo mišljenje, potpuno identično sa piscima udžbenika“ što 
je najobičnije podmetanje. Nikada ja nijesam imao neki drugi 
stav od onoga koji sam izložio, na osnovu istorijskih izvora, u 
svome tekstu o udžbenicima. Samo „čini se“ nije nikakav 
dokaz, a oni drugi i ne mogu dati, jer ga u mojim tekstovima ne 
mogu pronaći. 

U daljem tekstu primjedbi na moj pomenuti rad još jedan fal- 
sifikat. Iz moga teksta sa 95. str. sasvim je jasno da se ne radi 
o tome da li je ili ne trebalo u Cetinju da se održi protesni zbor 
26. juna 1936. godine, već da li je trebalo „da nekoliko stotina 
seljaka, radnika i intelektualaca uđe u glavni grad Zetske bano- 
vine Cetinje“. To u tekstu udžbenika nije tačno, već je tome 
zboru na Belvederu, kako se vidi iz pomenutog izvještaja 
Blaža Jovanovića, prisustvovalo preko 4.000 učesnika, sprem- 
nih da uđu u Cetinje i tamo održe pomenuti zbor, a ne nekoliko 
stotina. 

Zaista, ne samo pisci udžbenika, već i moji kritičari stvaraju 
zbrku i netačno predstavljaju razvoj događaja iz jula 1941. 
godine. U interesu pravilnog vaspitanja mladih generacija 
treba govoriti i pisati, a naročito u školskim udžbenicima, 
samo ono što je istina. Nije isto kad se kaže ili napiše da je u 
jednoj našoj zemlji, odnosno danas SR Republici otpočela oru- 
žana borba protiv fašističkih okupatora, određenog datuma kad 

je i izvedena prva akcija, ili kako je danas češće uobičajeno da 
se kaže da je danom izvođenja te akcije otpočeo i oružani usta- 
nak. Ili, kad se u udžbeniku napiše sljedeće: ,,Poslije ustanka u 
Srbiji izbio je Trinaestojulski ustanak u Crnoj Gori“ (Istorija 
za II razred usmjerenog srednjeg obrazovanja, str. 97). Da 
gore citirani tekst iz pomenutog udžbenika ne odgovara istini 
kao ni njihovog advokata sa katedre za istoriju iz Nikšića, 
može se svako uvjeriti iz proglasa CK KPJ u kojemu se on 7. 
novembra 1941. godine obraća ,,Narodima Jugoslavije! 
Radnici, Seljaci i Građani“, a u kojemu, pored ostalog, stoji i 
sljedeće: „Crnogorski narode! Ti si se prvi podigao na oružani 
ustanak, kada te je pozvala Komunistička partija Jugoslavije“ 
(Josip Broz Tito: Sabrana djela tom sedmi, Izdavački centar 
»Komunist“ i dr., Beograd, 1979, 178). 

Na 97. strani moga teksta ja samo prigovaram u njemu jedno- 
stranosti ocjene Pljevaljske bitke i smatram da je u tekstu udžbe- 
nika trebalo koristiti i Kardeljevu ocjenu. 

Nije istina da ja u tekstu o Informbirou: samo razrađujem ,,ono 
što je sažeto naznačeno u udžbeničkom tekstu“, već navodim da 
je to „samo djelimično tačno“. O tome se iz moga teksta nije 
teško uvjeriti. U vezi sa ovim na 207. strani ovoga udžbenika 
ima i drugih netačnosti o kojima doktori ćute. 

U mome tekstu nema ni riječi o tome da li je ili ne Jugoslavija 
dio svijeta. Već ono što se načelno kaže za svijet da se to ne 
može i pojedinačno, od 1917. godine, odnositi i na staru 
Jugoslaviju. U njoj, bar po mome mišljenju, u pomenuto vrije- 
me, nije nastupilo „savremeno doba“. 

Sa 31. strane mojih kritičara vidi se da im stalno smeta moja 
knjiga O postanku i razvoju crnogorske nacije u kojoj sam se 
usudio oskrnaviti njihov Tabu i ukazati na mnoge falsifikate i 
zloupotrebe koje je izvršila velikosrpska građanska istoriografi- 
ja u vezi sa istorijom Crnogoraca, nastojeći da ih asimilira. Oni 

kažu da moju pomenutu knjigu „istorijska nauka nije prihvatila. 
Na ovom stupnju naučnih saznanja do kojih je došla crnogorska 
i jugoslovenska istoriografija zaista se ne mogu prihvatiti zahtje- 
vi druga Brkovića da njegova razmišljanja o pojedinim događa- 
jima i pojavama dobiju mjesto u udžbeničkoj literaturi“. Iako je 
neskromno, moram reći da sam uvijek u životu, od kada sam 
saznao da se u borbi protiv svega prevaziđenog i tuđeg radnom 
čovjeku ne smiju praviti kompromisi i pogađanja, nastojao da 
sve svoje stavove temeljim na sigurnim dokazima. Nijesam 
vodio računa o tome što će o tome reći advokati tuđe ideologije. 
Isto tako, ,,crnogorska i jugoslovenska istoriografija“ na koju se 
pozivaju profesori nije po svojoj suštini ništa drugo do prepis 
one stare koja je počela da se piše još od Garašanina i njegovog 
Načertanija iz 1844. godine. 

Oni (profesori-doktori) tvrde: ,,U udžbeniku se interpretiraju 
naučno provjereni i verifikovani rezultati, dakle, ono što nije 
sporno“. Da bi na istoj strani (32) svoga teksta, poslije svega tri 
rečenice to demantovali, ističući: ,,No, bez obzira na neke izra- 
zite nedostatke i slabosti Brkovićevog teksta, valja naglasiti 
činjenicu da u njemu ima i dobrih zapažanja o “nedostacima 
udžbenika istorije’ za osnovnu školu i školu srednjeg usmjere- 
nog obrazovanja (zajedničke osnove) u SR Crnoj Gori“. Isto 
tako oni malo dalje kažu da u udžbenicima: ,,Ima (u njima) 
nepreciznih i smušenih formulacija“. Oni, takođe, na istoj strani 
kažu: „Na kraju ne isključujemo i potrebu da se povede jedna 
seriozna naučno-stručna rasprava o pitanjima koja su u 
Brkovićevoj analizi pokrenuta“. 

Zaključak iz teksta (33. str) mojih kritičara koji glasi: 
„Rasprava o kvalitetu postojećih udžbenika i priručnika istorije 
i njihovoj zasnovanosti na marksističkim idejnim osnovama 
sigurno bi bila put da se dođe do što kvalitetnijeg školskog 
štiva“. Da, slažem se, ali samo pod uslovom da organizatori te 

rasprave ne budu branioci velikosrpske ideologije u istorijskoj 
nauci. Jer njima Marksizam, još i danas, služi kao zaklon iz koga 
pucaju na sve što se pokušava dati novo u istorijskoj nauci. 

Na kraju da napomenem da se profesori Dašić i Lakić i sami 
nalaze među recenzentima pojedinih udžbenika. 


Druže Veljko! 

Molim Vas i pored toliko poslova na kojima ste zauzeti da pro- 
nađete malo vremena i pročitate ovaj moj odgovor profesorima 
sa katedre za istoriju iz Nikšića. 

Mnogo Vas poštuje i pozdravlja 


Savo Brković 


Titograd, 25. 1. 1982. godine 

Iz ličnog arhiva 


Sa Savom Brkovićem upoznao me moj brat Radoje, u jesen 
1969. godine, u njegovom stanu u Titogradu. Već u prvom razgo- 
voru bio sam veoma iznenađen kako je Savo, koji je od mladih 
dana bio pod stalnim uticajem komunističke ideologije, uspio da 
očuva puno osjećanje nacionalnog (crnogorskog) i ličnog iden- 
titeta. Docnije smo se često srijetali i razgovarali, ili u njegovom 
domu ili u Beogradu, kad bi došao na sjednicu Savjeta federacije 
čiji je bio član. Savo Brković je dobijao od Radoja moje tekstove, 
koji su objavljivani u zagrebačkoj i beogradskoj publicistici. 
Odnekud je već znao da je formirana ,, Bijela knjiga“ u koju smo, 
pored ostalih, unijeti ja i moj brat Radoje. U to vrijeme Brković 
je intenzivno radio na kritici knjige Dimitrija-Dima Vujovića 
Ujedinjenje Crne Gore i Srbije. Crnogorska javnost, politička i 
intelektualna, saznala je za plod Savovog napora kada je objavio 
knjigu O postanku i razvoju crnogorske nacije (1974). Pojava 
Sava Brkovića, kao zastupnika borbe za očuvanje crnogorskog 
identiteta, da bi Crna Gora opstala kao federalna država, pose- 
bno je djelovala na komunistički crnogorski vrh. Oni su u tome 
viđeli početak prihvatanja ideje o crnogorstvu, koja postaje kod 
nekih istaknutih političara primarno opredjeljenje. Zato je usli- 
jedio niz sastanaka u institucijama Saveza komunista Crne Gore 
na kojima su donošene osude Brkovićevog opredjeljenja, pri 
čemu je zanemarivana rigorozna naučna zasnovanost svakog 
kritičkog stava koji je Savo upućivao Dimu Vujoviću. Ovđe treba 
reći da je Vujović bio zadužen od komunističkog vrha da prati 
djelovanje u kulturi. 

Kopiju jednog pisma, koje je Savo Brković uputio istaknu- 
tom političaru Veljku Milatoviću, koji je u tom teškom vreme- 
nu dao golemi doprinos ideji afirmacije crnogorskog naroda, 
uputio mi je Brković, poštom, da bih i ja posjedovao sadržaj 

toga njegovog značajnog pisma. To sam pismo sačuvao, kao 
dragocjeni poklon, u svom ličnom arhivu. 

Pismo Brkovića upućeno Veljku Milatoviću podstaknuto je 
recenzijom profesora sa grupe za istoriju Filozofskog fakulteta 
u Nikšiću na Brkovićev tekst ,,O nekim nedostacimaudžbenika 
istorije za osnovne škole i škole srednjeg usmjerenog obrazova- 
nja“ koji je malo docnije objavljen u časopisu Stvaranje, br. 12, 
1983. godine. Pomenuti profesori djelovali su sa pozicija veliko- 


H 


državne ideologije tzv. ,,svesrpstva“. U svome pismu Brković 
jasno definiše da kritičko-materijalistički pogled na istoriju 
mora biti osnova pri naučnom zaključivanju i valorizaciji tek- 
stova iz prošlih epoha. Brković je obuhvatio glavne probleme: 
pitanje negiranja crnogorskog jezika, nacionalne samobitnosti 
Crnogoraca i dr. 

Objavljivanje ovoga pisma Sava Brkovića trebalo bi da otvori 
novim generacijama probleme sveukupnog negiranja 
Crnogoraca još u vrijeme trajanja socijalističke Jugoslavije, a 
koji su i danas u širokim dimenzijama, sa mnogo više medijskih 
mogućnosti, sveprisutniji, sa agresivnijim nastupima njihovih 
zastupnika. 


Danilo Radojević 
Podgorica, novembra 2018. 


552 MATICA, br. 78, ljeto 2019. www. maticacrnogorska.me 


